**Nájomná zmluva č. 1**

uzavretá podľa § 3 zákona č. 116/90 Zb. o nájme a podnájme nebytových priestorov v znení neskorších predpisov medzi nasledujúcimi zmluvnými stranami:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Prenajímateľ: Základná škola, Z. Nejedlého 2, Spišská Nová Ves

zastúpená: Mgr. Miroslavom Nováčekom

Bankové spojenie: Prima-banka, pobočka Spišská Nová Ves

číslo účtu: 7524839001/5600

IČO: 35546069

DRČ: 2021668418

2. Nájomca: **Základná škola**

Levočská 11

052 01 Spišská Nová Ves

zastúpená: Mgr. Silviou Bartošovou – riaditeľkou školy

IČO: 35546051

# Čl. I. Popis nehnuteľnosti

## Výlučným vlastníkom stavby a ňou zastavaného pozemku zapísaných LV č. 5160 pre k.ú. Spišská Nová Ves ako parcela KN č. 5943 – zast. plocha (s.č. 2372) vo výmere 5918 m2 je Mesto Spišská Nová Ves a daná nehnuteľnosť je v užívaní ZŠ, Z. Nejedlého 2, Spišská Nová Ves v ktorej sa nachádzajú nebytové priestory tvoriace predmet tejto zmluvy.

# Čl. II. Predmet a účel nájmu

Prenajímateľ prenecháva nájomcovi do nájmu nebytové priestory **bazénu** o celkovej výmere 223,25 m2  a to za účelom základného plaveckého výcviku žiakov.

**Čl. III. Lehoty**

Nájomná zmluva sa uzatvára na dobu určitú, s tým, že nebytové priestory budú využívané nájomcom za obdobie nájmu, a to v termínoch: 8.1.,9.1.,12.1.,19.1.,20.1.2015

Nájom nebytového priestoru zaniká uplynutím dojednanej doby.

**Čl. IV. Výška a splatnosť nájomného**

Výška nájomného za nebytové priestory uvedené v čl. II. tejto zmluvy je **4,00 €**/**hod**.,

t. j. celkom za obdobie nájmu **80,00 €.**

Nájomné je nájomca povinný za prenajaté obdobie **uhradiť do 19.01.2015** na príjmový účet prenajímateľa v Prima -banke Spišská Nová Ves, číslo účtu: **7524832002/5600, variabilný symbol 152.**

**Čl. V. Výška a splatnosť platieb za služby**

Vzhľadom k tomu, že prenajímané nebytové priestory nie sú vybavené samostatnými meracími prístrojmi pre odber tepla, vody, elektriny, stanovuje sa cena za služby podľa kalkulácie nákladov školy na rok 2015.

Platba za služby spojené s užívaním nebytových priestorov uvedených v čl. II. tejto zmluvy je **6,00 €/h**, t. j. za obdobie nájmu celkom **120,00 €.**

Platbu sa služby je nájomca povinný za obdobie nájmu **uhradiť do 19.01.2015** na výdavkový účet prenajímateľa v Prima - banke, pobočka Spišská Nová Ves, číslo účtu: **7524839001/5600, variabilný symbol 152.**

**Čl. VI. Ostatné podmienky nájmu**

1. Nájomca je povinný užívať prenajaté nebytové priestory tak, aby nedošlo k ich poškodeniu, alebo znehodnoteniu, pričom zodpovedá za prípadné škody, ktoré vzniknú nedodržaním podmienok nájmu a prípadné vzniknuté škody uhradí.
2. Nájomca je povinný dodržiavať poriadok a čistotu prenajatých priestorov, dbať na prezúvanie pri vstupe do priestorov bazénu, nefajčiť v objekte školy, neskákať do bazénu, neprenášať lavičky zo šatní.
3. Zmena zmluvných podmienok môže byť realizovaná iba na základe písomnej zmluvy strán.
4. Nájomca nie je oprávnený prenechať predmet zmluvy do ďalšieho nájmu, podnájmu alebo výpožičky inej osobe. Dňom porušenia tejto podmienky nájmu zo strany nájomcu, stáva sa nájomná zmluva neplatná.
5. Nájomca zodpovedá za zabezpečenie bezpečnosti a ochrany zdravia pri práci, za dodržiavanie príslušných právnych predpisov a ostatných predpisov na zaistenie bezpečnosti a ochrany zdravia pri práci v celom rozsahu, najmä zákona NR SR č. 124/2006 Z.z. v znení neskorších predpisov.
6. Nájomca zodpovedá za zabezpečenie ochrany pred požiarmi, za dodržiavanie príslušných právnych predpisov o ochrane pred požiarmi v celom rozsahu, najmä §4 a § 5 zákona NR SR č. 314/2001 Z.z. v znení neskorších predpisov a vyhl. MV SR č. 121/ 2002 Z.z. v znení neskorších predpisov.

**Čl. VII. Záverečné ustanovenia**

1. Na právne pomery neupravené touto zmluvou sa vzťahujú všeobecne platné právne predpisy.
2. Táto zmluva sa vyhotovuje v 2 vyhotoveniach, z ktorých po jednom vyhotovení obdrží každá zo zmluvných strán.

V Spišskej Novej Vsi 07.01.2015

Prenajímateľ: ................................................... Nájomca: ..........................................

**Mgr. Miroslav Nováček Mgr. Silvia Bartošová**

riaditeľ školy riaditeľka školy